BYENS GEMMESTEDER/aflevering 2:

Byen rummer masser af hulrum – gemmesteder, anonyme opgange, oversete baggårde, hyggelige afkroge og blindveje, der fører fremmede steder hen...
Det er disse ukendte steder, I nu skal ud og finde og selv skabe fortællinger omkring.
I har modulet her til at finde jeres gemte sted, til research og til at påbegynde skrivning. Næste time skal I være færdigskrive, finpudse og gøre historien klar til højtlæsning & feedback

LIGE NU skal I:
Gå sammen ud til jeres tildelte gade (hvis en port er låst eller I ikke kan finde adressen, så find selv et andet sted tæt på) og:

1. Start med at fotografere stedet: Via fotoregistrering afsøges jeres ukendte sted. Tag både fotos af hele stedet (total) og af detaljer (close-up). I skal senere udvælge 3-5 fotos, som indfanger jeres ukendte sted (stemningen,farverne, detaljerne...) og som skal vises for klassen som supplement til jeres fortælling (Del i elevfeedback mens I er der)

2. Sæt jer ned på stedet. Nedskriv jeres umiddelbare stedsoplevelse i stikord: sansninger (hvad ser, lugter, hører I?), stemninger (hvilke følelser vækker stedet i jer?), adfærd (hvilket liv udfolder sig omkring stedet?) (DEL I ELEVFEEDBACK imens I er der!)

3. I skal nu på baggrund af jeres registreringer begynde at skrive en episk tekst med afsæt i jeres ’ukendte sted’: dvs. en sammenhængende fiktiv tekst, som rummer en form for handling.  I får næste modul til at skrive færdig!

KRAV TIL TEKSTEN
• Jeres fortælling skal omhandle mindst to fiktive/opdigtede mennesker, som på en eller anden måde er forbundet med stedet.
• Handlingen skal tage afsæt i jeres sted, hvad lægger stedet I står på op til – dvs. fortællingen skal ”udspringe” fra dette sted.
• I SKAL undervejs anvende scenisk fremstillingsform, en fortællertype og indskrive en dialog 
• I skal gøre jer overvejelser om tekstens tema og forsøge at indtænke det i jeres måde at skrive på (kærlighed, social uretfærdighed, venskab, ulighed, konflikt el.lign)
Omfang: jeres fortælling skal fylde ca. 1-2 siders tekst (2400 tegn = 1 side).

Til gengæld bestemmer I helt selv...
Hvad teksten skal handle om, hvilke personer, der skal indgå (og hvordan de fx ser ud, hvad de hedder etc.)
Hvornår fortællingen skal udspille sig (hvis dette skal angives specifikt)
Hvilken fortællertype, der skal fortælle jeres historie – dvs. der er en høj grad af kunstnerisk frihed til trods for de anførte krav ovenfor :)

GOD SKRIVELYST!

